**Un vânt-vijelie**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un vânt-vijelie

Spuneam într-o noapte de vară târzie,

ce-aş face cu pomii de frunze goliţi,

dacă-ntr-o doară, un vânt-vijelie,

va rupe din ramuri de pomi obosiţi

şi frunze cu jale vor plânge?

Pe galbenul lor voi scrie cuvinte

şi-atunci când se poate, rosti-voi încet,

descântecul magic, un gând-rugăminte

al frunzei din ram, un cânt de ascet

şi frunze cu jale vor plânge.

Atunci am să las doar inimi prin crânguri,

aprinse de soare cu foc arămiu,

când oamenii-frunze, rămâne-vor singuri,

în toamna târzie, pe ramul mlădiu

și-un vânt-vijelie i-ar frânge!